Общо за всички трети държави, с изключение на САЩ
 Обем (в тонове)
 1 538 562
 3 454 050
 3 799 448
 3 765 041
 Индекс
 100
 224
 247
 245
 Пазарен дял (%)
 11
 22
 24
 22
 Средна цена
 (ЕUR/тон)
 721
 678
 732
 802
 Индекс
 100
 94
 102
 111
 Източник: Comext, данни за продажбите на промишлеността на ЕС за изчисляването на пазарния дял
 (81)
 Антидъмпинговите мита върху вноса от Аржентина и Индонезия — две основни държави износителки на биодизел — бяха премахнати през 2018 г. Съответно вносът от трети държави се е увеличил през 2018 г. и се е задържал на равнище от около 3,8 млн. тона през 2019 г. и по време на РПРП. Като цяло вносът от трети държави с изключение на САЩ се е увеличил със 145 % по време на разглеждания период. Освен това неговият пазарен дял се е увеличил от 11 % на 22 % по време на разглеждания период.
 (82)
 Що се отнася до цените, положението е различно в отделните държави.
 (83)
 Що се отнася до Аржентина, която е основният източник на внос, през февруари 2019 г. Комисията наложи окончателни антисубсидийни мерки върху вноса на биодизел от тази държава и едновременно с това прие решение за приемане на гаранции за поддържане на минимална цена от осем аржентински производители и Аржентинската камара на биогоривата (CARBIO). Това доведе до значително увеличение на цените за 2019 г. (с 14 % в сравнение с 2018 г.) и РПРП (със 17 % в сравнение с 2018 г.).
 (84)
 Що се отнася до Индонезия, през 2019 г. Европейската комисия наложи изравнителни мита върху вноса на субсидиран биодизел от посочената държава. Това доведе до значително намаляване на вноса с произход от Индонезия за 2020 г.
 (85)
 При Индонезия и Малайзия цените са следвали тенденция на спад. В същото време при другите трети държави те са се увеличили значително. Като цяло средните продажни цени на вноса от трети държави, различни от САЩ, са се увеличили с 11 % по време на разглеждания период. Тази тенденция е в съответствие с тенденцията, наблюдавана при вноса от засегнатите държави в таблица 3 по-горе. Тенденцията при цените обаче е различна в сравнение с продажните цени на промишлеността на Съюза на пазара на Съюза в таблица 8 по-долу. Цените на включените в извадката производители от Съюза са спадали успоредно с намаляването на производствените разходи. Последицата от това е, че разликата в цените между износителите от трети държави и включените в извадката производители от Съюза е намаляла, като така се е повишила конкурентоспособността на промишлеността на Съюза.
 4.5. Икономическо състояние на промишлеността на Съюза
 4.5.1. Общи бележки
 (86)
 Оценката на икономическото състояние на промишлеността на Съюза включваше оценка на всички икономически показатели, имащи отношение към състоянието на промишлеността на Съюза по време на разглеждания период.
 (87)
 Както е посочено в съображения 18 и 19, за оценка на икономическото състояние на промишлеността на Съюза бе изготвена извадка.
 (88)
 За определянето на вредата Комисията направи разграничение между макроикономическите и микроикономическите показатели за вредата. Тя оцени макроикономическите показатели въз основа на данните,